Thread:User talk:Giorgos456/Καλωσόρισες

Καλωσόρισες στο μεταφραστικό wiki και ευχαριστούμε για την προσπάθεια που καταβάλλεις για τη μετάφραση του Mediawiki και των επεκτάσεων του.

Πριν συνεχίσεις θα θέλαμε να επισκεφτείς τη σελίδα του λεξικού και να διαβάσεις αν είναι δυνατόν όλες τις μέχρι τώρα παρατηρήσεις για τις συμβάσεις και την ορολογία που ακολουθούμε εδώ. Θεωρούμε ότι καθένας που φιλοδοξεί να συνεισφέρει εδώ σε μεταφράσεις που βλέπουν εκατομμύρια χρήστες στις ελληνικές σελίδες που βασίζονται στο Mediawiki θα πρέπει να το κάνει με τη δέουσα προσοχή και φροντίδα.

Χαιρόμαστε ειλικρινά για τη διάθεσή σου να συνεισφέρεις. Σε ενημερώνουμε όμως ότι η μέχρι τώρα δουλειά εδώ κτίστηκε με πολλή προσπάθεια να δημιουργηθεί μια κοινή γλώσσα μεταξύ των μεταφραστών. Θα θέλαμε αυτό να ληφθεί σοβαρά υπόψη πριν συνεχίσεις. Εύχομαι καλή συνέχεια. Για οτιδήποτε χρειαστείς μπορείς να επικοινωνήσεις μαζί μου στη σελίδα συζήτησης μου. Βικιφιλικά.